Mažųjų Rūšupių tiltas

Mažųjų Rūšupių tiltas – tiltas Skuodo rajono savivaldybėje, Mažųjų Rūšupių kaime, nutiestas per Luobos upę kelyje , 3 km į rytus nuo Skuodo. Tilto prieigos pažymėtos Bartuvos ichtiologino draustinio ženklu.Mažųjų Rūšupių tiltas Google Street View

1967 m. per Luobą pastatytas gelžbetoninis, trijų tarpatramių tiltas. Statinys – 39,50 m ilgio, sijinis, karpytos sistemos. Perdangos konstrukcijoje buvo sudėtos penkios tėjinio skerspjūvio sijos. Krantinės atramos – vienaeilės polinės, viršuje apjungtos su monolitiniu rygeliu. Atramose įrengta po penkis polius. Tarpinės atramos - vienaeilės polinės, sieninio tipo, su stačiakampio skerspjūvio rygeliu.Henrikas Kebeikis. TILTAS PER LUOBĄ KELIO MAŽEIKIAI-SKUODAS 50,0 KM lietuvai.lt, p. 209

2010–2011 m. tiltas rekonstruotas. Darbų atlikimo sutarties sąlygose nurodytas tilto ilgis – 44,64 m, plotis – 11,39 m. Tilto per Luobą valstybinės reikšmės krašto kelio Nr.170 Mažeikiai–Skuodas 49,77 km rekonstravimas (Pirkimo Nr. 89286)  kontraktai.eu 2010-05-14 Statinys išplatintas, pritaikytas išaugusiam transporto eismui.

 Laikinoji pralaida 

2023 m. šalia kelio tilto, Didžiųjų Rūšupių (žemupio) pusėje, per upę nutiestas laikinas kelias, vagoje įrengus keturių vamzdžių pralaidą su privažiavimo pylimais nuo pagrindinio kelio. Sustiprintas kelias buvo skirtas užtikrinti saugų didžiagabaritės sunkiasvorės transporto priemonės su kroviniu pravažiavimą per Luobos upę maršrutu Klaipėdos uostas – „Orlen Lietuva“ (Mažeikiai). Pagal tam tikslui parengtą projektą pastatytas 0,224 km ilgio, 8,0 m pločio vietinės reikšmės kelio su pralaida ruožas. Numatyta jo skaičiuotinė 10 metų eksploatavimo trukmė. Atstumas tarp kelio tilto ir naujo objekto išilginių ašių – 26,6 m. Pralaidos vamzdžiai suprojektuoti plieniniai, surenkami iš gofruotų lakštų. Pralaidos ilgis – 29,065 m, diametras – 4 vnt. po 3,32 m.Kelio paruošimas didžiagabaritės – sunkiasvorės transporto priemonės su kroviniu pravažiavimui maršrutu Klaipėdos uostas – ORLEN Lietuva gamykla skuodas.lt 2022-03

2023 m. rugpjūčio 15 d. parengtu laikinuoju keliu Skuodo–Aleksandrijos tarpsnyje pravežtas rekordinis Lietuvoje krovinys, kartu su vilkiku ir 88 ašių tralu – apie 2200 t. svorio, 93 m ilgio, 10,5 m aukščio, 6,5 m pločio.„Mammoet“. Istorinė kelionė , nuoroda tikrinta 2025-06-22

 Šaltiniai 

Kategorija:Lietuvos sijiniai tiltai
Kategorija:Skuodo rajono tiltai
Kategorija:Tiltai per Luobą